
LABORATGRIUL FARMACIEI LA GERD: 
G. D. VASILIU 


FURNISORUL CURŢII REGALE 
78, CALEA VICTORIEI, (în faţa Pasagiului Român) 
BUCUREȘTI 


Mare depozit de specialităţi străine şi indigene. 

Sdpunuri medicinale şi diverse săpunuri pentru toaletă precum: săpu- 
nuri de lapte de erin, bucata 80 bani şi 1,25; săpunuri de violete şi tran- 
dufiri câte 1,25 bucata; săpunuri de familie sau de glicerină câte 30 bani 
bucata, etc. ete. 

Cold-Crême „Central“, cel mai vechiu, mai bun şi cel mai răspân- 
dit remediu pentru curățirea coşurilor de pe obraz, pistruilor, pelelor 
şi altor asemenea iritaţiuni ale obrazului, un borcan mie 1,25, un bor- 
can mare 1,50, 

Capilarină, remediu suveran contra mâtreţei şi căderei părului, flacon 
mie 1,35, flacon mare 2 lei. 

Apei de chinină, regenerator puternic al rădăcinei părului gi răcori- 
tor ul pielei capului, flaconu 1,25. 

Petrol à la Hahn, antiseptic al părului. face să dispară mătreaţa și 
impedică astfel slăbirea rădăcinei părului deci şi căderea lui, flaconul 1,50, 

Apă de gură „botot“ un antiseptic al gurei, se întrebuinţează cu de- 
osebire de către acele persoane cărora le sângerează lesne gingiile, fla- 
con mie 1 leu, flacon mare 1,73. 

Apă de gură à la Odol, albeşte şi curăță dinţii şi gingiile, îndepăr- | 


tează mirosul urât al gurei şi prin puternica sa acţiune antiseptică dis- 
truge diferitele miasme ale gurei, întărind astfel gingiile. Flaconul 1,50 
Pastă pentru dinți antiseplică şi aromatică borcane de 1 leu şi 1,50 

Brilantină pentră păr, barbă şi mustăţi, dă acestora lustru şi le fixează, 
flaconul 75 bani, 

Depilator, remediu pentru a face să dispară părul de pe orice parte 


Fsenţă de brad, pentru persoanele slabe de pept şi copii ce sufer de 
tuse măgărească; stropit în casă, răspândește un miros plăcut şi răco- 
ritor de brad, purificând aerul. Flaconul 1 leu, 1.50 şi 2 lei, 

Lapte virginal, emulsie vegetală pentru curățirea petelor de pe fată 
făcând pielea moale, fragedă și catifelată, flaconul 1 leu. 

Apa de toaletă, flaconul 1,50, 

Otet de toaletă, flaconul 1,50. 

Balsam contra bălăturilor tlaconul 1 leu. 

Perii pentru dinți de la renumita fabrică Dupont din Paris, diferite 
calităţi şi forme de la 75 bani până la 1,73 bucata, moi sau tari după cerere. 

Diverse articole de cauciuc, irigatoare, pansamente, ape minerale, ete. 

Orice articol din cele enumerate mai şus, precum şi orice medica- 
ment, preparat după reţetele trimise se expediază contra mandat poştal 
sau ramburs, în orice parte a ţărei. 

Cheltueli de transport la orice comandă, 1 leu. 
La comenzi mai mari de 15 lei, se face expediţia franco, adică fără nici 
o plată. 
Fiecare preparaţiune este însoţită de modul de întrebuințare, 
In laborator se execută analize de urină, 

a corpului, cutia 1,50. 

Lesătura cu școala. 


Dir E d 
FN u încetul se face oţetul: aşă zice vorba ve- 
AS, che românească. Trebuie însă de băgat de 
seamă că pentru ca să facă oțet nue des- 
tulă numai încetenimea, ci mai trebuie cevå. 
Dacă, de pildă, vrei să faci oțet de vin, trebuie mai 
întâiu să ai vin şi vinul acela să-l pui într'un vas 
şi vasul cu vinul să-l pui la căldură, ete., ete. și 
apoi să-l laşi să se facă cu încetul și încă foarte 
cu încetul. Cu toate acestea dacă ai ceeace se chiamă 
cuib de oţet şi torni vin în el atunci se face mai 
repede oţet. Va să zică dacă ai cuib atunci chiar 
şi oţetul se face mai repede. Va să zică dacă vrei 
să faci oţet mai repede atunci trebuie să cauţi cuib, 
iară când ai cuib atunci trebuie să-l păstrezi. Cui- 
bul e mare lucru. Cuibul ajută și la înmulţirea ba- 
nilor. După ce a pus omul bine de-o parte vr'o 
câţiva poli, pe urmă se mai adună cu încetul și alţii 
pe lângă dânșii. 

Am fost astă vară în Transilvania la Sibiu, şi 

din Sibiu mam dus la un sat de pe-acolo numit 
Siliște.” 

Nu pot trece cu vederea să spun ce mult mi-a 
plăcut și satul şi gospodăriile românești şi oamenii 
din satul Silişte. 

Ce voiu să spun însă e următorul lucru: 

Eră într'o Duminecă şi trebuiă să vină dela Sibiu, 
mulţime de lume ca să vadă satul acesta. 

Siliştenii ştiind aceasta au hotărât să facă o pri- 
mire frumoasă mosafirilor. 

Nu mai spun cum le-au eşit înnainte să-i întâm- 
pine; nu mai spun ce-au mai tăcut de-a rândul, ci 
voiu să spun numai că primirea cea mare s'a fă- 
cut la şcoala satului. 

Şcoală foarte frumoasă așezată în Curtea Bisericii. 

Primirea s'a făcut cu muzică. Dar ce muzică? 
Muzică vocală, condusă de un învăţător. 

Şi aceasta încă n'ar fi mare lucru. Câţi învăţă- 
tori şi la noi nu fac cor cu copiii dela şcoala lor. 
Sunt atâţia învăţători cari cântă cu copiii şi la bi- 
serică. 

Ceeace eră interesant la Silişte, eră că coruleră 
alcătuit nu numai din copiii din şcoală, nu numai 
din şcolari, ci din tot tineretul satului; adică pe 
lângă şcolari şi şcolăriţe erau și toţi flăcăii şi toate 
fetele din sat. Aceasta nea minunat pe toţi şi mai 
ales ne-a minunat când am văzut că şi flăcăii şi 
fetele aveau câte-o hârtie cu note de muzică și cân- 
tau pe note. e 

O mulţime de întrebări mi se îmbulziră atunci 
în gând şi nu știam cum se le ailu răspunsul. Mă 
miram cum au făcut învățătorii să înveţe muzică 
pe flăcăii şi pe fetele mari? Când i-au învăţat ei? 
Când i-au adunat ei cum i-au adunat? Ştiam că pe 
la noi e foarte greu să-i aduni la şcoală şi pe cei 
ce sunt de școală, iar pe ceilalţi nici vorbă nu e. 
Am intrat dar în vorbă cu un sătean. 

— Mă rog, dar flăcăii şi fetele de unde ştiu să 
cânte ? 

— Poi, ştiu, pentru că au învăţat. 

— Dar dela cine au învăţat? 

— Poi, dela învăţător. 

— Dar învățătorul când i-a învăţat? 

— Poi, în toată Dumineca ai sărbătoarea cântă 
cu ei şi-i învaţă. 

— Dară văd că au şi nişte hârtii cu note st se 
uită pe dânsele. 

— Poi, se înţelege. 

— Dar notele când le-au învăţat ? 

— Poi, când le-o fi dat învățătorul. 

— Nu, mă rog. Eu întreb când au învățat ei să 
cunoască note de muzică ? 

— Apoi asta au învăţat'o când erau ai ei şco- 
lari la școală. 

— Și nu le-au uitat? 

— Poi, de unde să uite când cântă în toată Du- 
mineca și sărbătoarea. 

-_ Vrea să zică au învăţat de când erau şcolari 
şi după ce nu mai erau şcolari, adică după ce au 
isprăvit şcoala tot n'au încetat de a veni să cânte 
la şcoală. 

— Poi, cum! Care cum a învăţat odată vin şi 
cântă mereu. Uite colo, tânăra cea de-a treia, des- 
pre fereastră, e măritată de vr'o doi ani, e nevastă; 
şi cea de lângă fetiţa cea mică e tot măritată. Și 
sunt mai multe. Și cântă toate și toţi cari au glas 
şi pot să cânte. ş 

Din acestea am înţeles cum stau lucrurile. 

Invăţătorul nu umblase prin sat ca să adune flăcăii 
şi fetele ca să-i pună să înveţe a cântă la cor, ci 
îi ţineă la cor de când fuseseră şcolari. Cu alte 
cuvinte învățătorul făcuse un cuib de cor şi-l păs- 
tră. Cu acest mijloc se înțelege că eră ușor de avut 
cor, pentru că dacă din cei mari îmbătrânesc ori 
pierd glasul şi nu mai vin să cânte la cor, în schim- 
bul lor vin alţii mici cari intră în şcoală. Astfel 
corul mereu se înnoește și, se păstrează. 

Aceasta însemnează că învățătorul știe să facă 
pe săteni să rămână în legătură cu şcoala. Și 
dacă sătenii sunt în legătură cu școala, câte lu- 
cruri bune pot face ei împreună! 

Th. D. Sperantia. 

Tohann Friederich Pestalozzi (i); 


— Ora de seară a unui pustal; —. 


1. Omul, cum e el, acelaş pe tron şi în umbra frunzişu- 
lui, omal în fiinţa lui, ce e el? Pentru ce nu ne-o spun în- 
ţelepţii? Pentru ce nu observă spiritele de seamă ce e nea- 
mul lor? Şi un ţăran doar are nevoe de boul lui, şi nu 
caută el să-l cunoască? Nu caută un păstor să afle care-i 
natura oilor sale? 

Şi voi care aveţi nevoie de om, și ziceţi că-l păziţi şi-l 
paşteți, vă daţi voi osteneala ce şi-o dă țăranul cu boul lui? 
Aveţi şi voi grijă de el cum are păstorul de oile lui? E oare 
înțelepciunea vostră bunătatea păstorilor luminaţi ai popo- 
rului ? 

Se ştie ce e omul, de ce are el nevoie, ce îl ridică şi ce 
îl înjoseşte, ce îl întăreşte şi ce îl slăbeşte: de aceasta au 
nevoie păstorii popoarelor, precum şi omul în coliba cea mai 
de jos. 

Pretutindeni simte omenirea această trebuinţă. Pretutin- 
deni se sileşte a se înălţă cu anevoinţă, cu muncă și cu si- 
linţă. De aceia generaţiile ei se ofilesc nemulţumite, de ateia 
sfârșitul zilelor le strigă tare celor mai mulţi oameni că is- 
prăvirea -earierei lor nu i-a mulţumit. Perfecţiunea lor nu e 
coacerea fructelor perfecte ale anotimpului care după ce și-au 
îndeplinit destinaţia, îi lasă să cadă în odihna ernii. 

5. De ce cercetează omul adevărul fără ordine şi fără ţel ? 
De ce nu cercetează el conform cu trebuinţele naturii sale, 
ca pe ele să-şi clădească fericirea vieţii? De ce nu caută el 
adevărul, care să-l mulţumească în suflet, care să-i desvolte 
puterile, să-i înveselească zilele şi să-i fericească anii ? 

Mulţumire a fiinţei noastre în interiorul ei cel mai ascuns, 
putere curată a naturei noastre, fericire a existenţei noastre, 
tu nu eşti un vis. A te căută şi a te cercetă pe tine e țelul 
şi destinaţia omenirei, şi a mea trebuinţă eet tu şi dorința 
vie a adâncului sufletului'meu e a te căută pe tine, ţel şi 
destinaţie a omenirii. 

Pe ce cale te voiu află eu adevăr, care mă ridici la per- 
fecţionarea naturii mele ? Omul, împins de nevoile lui, gä- 
seşte calea către acest adevăr în adâncul naturii sale. 

Toate puterile curate de fericire ale omenirei nu sunt da- 


(1) Cine e Pestalozzi? Epitaful de pe mormântul marelui scriitor el- 
veţian o spune: Aici odihneşte Heinrich Pestalozzi, născut la Zürich 
în ziua de 12 Ianuarie 1746, mort la Brugg în ziua de 17 Fevruarie 1827. 
Salvatorul săracilor la Neuhof. Predicatorul poporului în Lienhard şi 
Gertruda. La Stanz tatăl orfanilor. La Burgdorf și Miinehenbuchsee, 
Fondatorul şcoalei populare nouă. La Yverdun educatorul omenirii Om, 
creștin, cetăţean. Totul pentru alții, pentru el însuși nimic. Binecuvân= 
tat să fie numele său. 

rurile artei şi ale întâmplărei In interiorul naturel tuturor 
oamenilor zac ele cu aptitudinile lor fundamentale. Cultiva- 
rea lor e trebuinţa generală a omenirei. 

Punct de vedere al vieţii, destinată individuală a omului, 
cartea naturei ești tu. In tine stă puterea şi orânduiala a- 
cestei înțelepte călăuze, şi orice educaţie în şcoală, care nu 
e întemeiată pe baza educaţiei omeneşti, îşi greşeşte drumul. 

10. Pruncul îndestulat de hrană învaţă astfelce îi este lui 
mama sa, şi ea formează în el iubirea, care e esenţa mul- 
țumirei, înainte ca copilul să poată pronunţă sunete de da- 
torie şi. de mulţumire, şi fiul, care mănâncă pânea tatălui său 
şi se încălzeşte cu el la vatra lui, găseşte fericirea ştiinţei 
lui și a datoriilor copilului pe această cale a naturei. 

Toată omenirea e în esenţa ei aceiaşi şi are numai o cale 
spre mulţumirea ei. De aceia adevărul, care e scos curat nu- 
mai din adâncul fiinţei noastre, va fi adevăr general ome- 
nesc, va fi adevăr unificator între cei ce se ceartă, cari cu 
miile se sfădesc dela învălişul lor. 

Omule, numai tu ai-simţul intern al puterilor tale, şi el e 
dojana naturii care educă. 

Inălţarea generală prin educaţie a acestor puteri interne 
ale naturei omeneşti către curata înţelepciune omenească, e 
scopul general al educaţiei, chiar al celui mai de jos om. 
Exercițiul, aplicarea şi întrebuinţarea puterilor şi a înţelep- 
ciunei sale în situaţiile şi împrejurările speciale ale omeni- 
rei, e educaţia în vederea unei profesiuni şi educaţia în ve- 
derea rangului social al fiecăruia. Aceasta trebuie să fie tot- 
deauna subordonata scopului general de formare a omului. 

Inţelepciune şi putere bazate pe simplitate şi nevinovăție, 
e parte fericitoare in orice situaţie şi în orice adâncime a 
omenirei, după cum ea e în orice înălţime trebuinţa ei ine- 
vitabilă, 

15. Cine nu e om, om cultivat în puterile lui intime, ace- 
luia îiclipseşte baza pentru formarea în vederea destinaţiei 
lui celei mai apropiate şi a situaţiei lui speciale; această 
lipsă nu e scuzată prin Diet o înălțare exterioară. Intre tată 
şi între prinţ, între săracul înpovărat cu grele griji de hrană 
și între bogatul, care suspină sub greutatea unor griji şi 
mai mari, între femeia neştiutoare şi între renumitul învă- 
tat care ştie multe, între trândavul care piroteşte de somn 
şi între geniul a cărui putere vulturească influenţează în lu- 
mea întreagă, sunt prăpăstii. Dar când unuia în înălțimea 
sa îi lipseşte omenie curată, îl vor învălui acolo nouri grei, 
pe când în colibele joase, omenie cultă va redă dela ea mă- 
rime omenească înaltă şi mulţumită. 

Astfel în înălțimea sa principele e însetat de legi drepte 
şi înțelepte pentru prizonierii săi, dar poate că el svârle în 
zadar sacul plin cu aur. Să înalțe (să desvolte) simţul de 
omenie în sfatul de războiu, în funcţiile de vânătoare şi de 

rentă, şi sentimentul de părinte în interiorul casei sale şi 
atunci va formă înţelepţeşte, serios şi părinteşte pe jude- 
cătorii şi pe păzitorii prizonierilor săi. 

Fără aceasta, sunetul legiuirilor luminate e sunetul de iu- 
bire a aproapelui în gura oamenilor fără inimă. 

Atât de îndepărtat eşti tu, poate, prinţule de fericirea ade- 
vărului pe care-l cauţi. 

In acest timp sub picioarele tale, în coib, părinţii tăi se 
poartă înţelepţeşte cu fiii denaturaţi. Prinţule, în lacrămile 
vegherilor lor nocturne şi în necazul poverilor lor zilnice 
învaţă înţelepciune faţă de prizonierii tăi, şi dă dreptul tău 
de viaţă şi de moarte oamenilor cari caută pe această cale 
înţelepciune. Prinţule, fericirea lumei e omenire cultă şi nu- 
mai prin ea influenţează puterea luminărei şi a înţelepeiu- 
nei și fericirea internă a tuturor legilor. 

20. Puterea cultivată a omenirei, acest izvor al faptelor ei 
puternice şi al bucuriilor ei liniștite nu e o îmboldire incultă, 
nici o rătăcire înşelătoare. 

Calea naturii, care desveleşte puterile omenirei, trebuie să 
fie deschisă şi uşoară şi formarea omenirei, spre înţelepciune 
adevărată, liniştitoare, trebuie să fie simplă ai general în- 
trebuinţabilă. 

Natura desvăleşte toate puterile omenirei şi ale nevino- 
văţiei prin exerciţiu şi creşterea lor e bazată pe întrebuințare. 

Ordinea naturii în formarea omenirei e puterea întrebuin- 
Häre şi a exercitării cunoştinţelor, a darurilor şi a talente- 
lor fiecăruia. 

De aceia omul simplităţii şi al inocenţii, acela care tot exer- 
citând şi întrebuinţând cu silinţă liniştită fiecare din pute- 
rile şi disposiţiile sale, e acela care e format de natură spre 
adevărata înțelepciune omenească; pe când din contră, omul 
care încurcă această ordine a naturii în sufletul său, şi slă- 
beste simţul curat al supunerii la cunoştinţele sale, devine 
incapabil de a gustă fericirea adevărului. 

25. Omule, tată al copiilor tăi, nu împinge puterea spiri- 
tului lor în întinderi depărtate, înainte ca el să fi câştigat 
putere prin exercițiu apropiat, şi teme-te de anevoinţă ai 
oboseală. 

Când oamenii se grăbesc în mersul acestei ordini, atunci 
ei tulbură în ei înşile puterea lor interioară şi distrug li- 
niştea şi echilibrul fiinţei lor în adâncul cel mai profund al 
suiletului lor. 

Ei fac aceasta când se aventurează în învălmăşala înmiită 
de învățături de vorbe şi de păreri, mai nainte ca prin cu- 
noştinţa de fapt a lucrurilor reale să-și fi format spiritul 
uşor de cârmuit spre adevăr şi înţelepciune, în loc de a face 
din adevărul scos din lucrurile reale baza direcţiunei spi- 
ritului lor şi cea d'intâiu cultură. 

Calea artificială a şcolii împinge pretutindeni ordinea vor- 

belor înaintea naturel libere, care e înceată şi care aşteaptă, 
şi astfel formează pe om către o sclipire artificială sub care 
se ascunde lipsa de putere naturală internă, şi mulțumește 
timpuri ca secolul nostru. 

Străduinţa repulsivă, istovitoare către umbra aparentă 
numai de adevăr; silinţa pentru ton, sunet şi vorbe de ade- 
văr, unde nu e excitat nici un interes şi nu e posibilă nici 
o întrebuințare ; îndreptarea întregei puteri a omului care 
crește asupra părerii dascălilor aspri, unilaterali; artificiu- 
rile înmiite ale schimbului de cuvinte şi a felului de a în- 
văță la modă, care sunt luate ca bază a culturei omeneşti: 
acestea toate sunt o deviare anevoioasă dela calea naturii. 


Traducere din limba germană 
(Va urma). i de Eleonora Stratilescu. 


Lef 


Coada Chinejilor. 


emnul caracteristic al Chinejilor este coada lor de 

păr. Efectul cozii Chinejilor e totdeauna comic pen- 

tru toți cei ce nu poartă coadă, și fiindcă numai 

ei o poartă, tuturor popoarelor celorlalte li se pare 
de râs portul acesta. 

Și ne mirăm, cum tocmai Chinejii, un popor așă de so- 
bru și de deştept, să aibă un obiceiu așă de ridicol. Dar 
noi Europenii, negreșit, avem memoria scurtă, și ori care 
popor african ori asiatic ar aveă mai iute dreptul să râdă 
de Chineji decât noi. Nu e nu știu câtâ vreme de când 
tocmai noi, Europenii, cei mai civilisați oameni ai pămân- 
tului, tocmai noi purtam coadă la care țineam cu mai mult 
drag decât Chinejii la a lor. O purtam pudrată și îngrijită 
şi credeam că ea e-tot atât de trebuincioasă unui oștean 
ca și sabia şi pușca. Prusienii și Austriacii mai bine și-ar 
fi tăiat mâinile decât coada, căci ea eră un semn al dem- 
nității militare. 

Erau nostimi acești «Nemţi cu coadă»! Dacă e ceva de 
râs, nu e Chinezul, e Frederic cel Mare al Prusiei, care a 
fost și oștean bun şi rege înțelept, şi când îl vezi prin ilu- 
strațiuni cu coada pe spate și toți generalii din suita lui 
cu niște cozi ca de fată mare, nu-ți poți stăpâni mirarea 
și râsul. 

De unde le dase Nemţilor gândul să: poarte coadă? La 
Chineji o înţelegi. Ei urmează obiceiului din strămoși, și 

obiceiului obștesc, apoi coada la ei are o însemnătate po- 
litică și e un simbol al iubirei de tron și de dinastie astfel 
că cine ar îndrăzni säi taie coada, ar face o îndoită crimă 
şi socială şi politică. De o parte ar fi un inovator în obi- 
ceiurile vechi, şi tocmai între Chineji să te apuci de ino- 


KE? 


Impăratul Frederic cel Mare. 


van, la poporul cel mai conservator din lume și mai 
urgisitor de reforme? Te-ar omori lumea pe stradă. Dar 
asta ar fi lucrul cel mai mic; crima cea mare ar fi că 
te-ai făcut trădător al dinastiei şi vinovat de les-majestate. 

Coada, sau mai bine o suit de păr în creștetul capului 

ras cu totul, e portul obicinuit al părului la popoarele mon- 
gole nomade, ale Tartariei. Şi astăzi Tunguijii și triburile 
rătăcitoare ale Tătarilor își rad capul și-și lasă numai o 
șuviță de păr în creștet. Așă l-au purtat părul Mongolii lui 
Atila, așă Mongolii lui Chinghiz-Han, așă îl poartă și acum 
Tătarii de prin Rusia, și am văzut și în Dobrogea noastră 
Tătari cu capul ras ca un pepene și cu o singură șuviță 
în creștet, cam de-o palmă de lungă. 

Va să zică e un obiceiu al Mongolilor-Tătari. Chine 
nu sunt de vița Tătarilor, și întradevăr ei nici n'au purtat 
coadă până în veacul XVII. Au purtat părul tăiat scurt ca 
noi. Dușmanii lor de veacuri au fost tocmai Tătarii, cari 
de pe stepe îi tot atăcau, și tocmai în potriva Tătarilor au 
clădit ei uriașul zid chinezesc. La anul 1260 d. Chr. Mon- 
golii-Tătari au ocupat China și primul împărat tatar în 
Pekin a fost Cublai-Han, un domnitor, de altfel foarte cu- 
minte și bun, dar dinastia lui nu sa putut susține și a fost 
răsturnată de partidul național chinez, care prin conjurați- 
uni și societăți secrete bine organizate de boxeri (cuvântul 
acesta sar puteă traduce prin soviniști) au adus pe tron 
dinastia Hing, chineză pământeană. Insă la anul 1644 Tă- 
tarii din Nord iarăși au cucerit imperiul și-au întemeiat în 
China iarăși dinastie străină, care se numește Manciu și 
domnește până astăzi. Dinastia e de origină tunguză, din 
Mucden, și provincia Manciuria e numită așă după familia 
prinților Manciu. Cetitorii știu, că în Manciuria Chinejii au 
dat mult ajutor pe supt mână Japonezilor, căci aceștia le 
promiteau că le vor redă din mâna Rușilor provincia de 
baştină a împăraţilor chineji, și știm ce indignați erau Chi- 
nejii pe Ruși fiindcă aceștia au necinstit în Mucden mor- 
mintele împăraţilor cbineji, cari nu-și au locul de îngropare 
în Pekin ci in fosta capitală a vechei lor provincii. 

Chinejii, negreșit nu s'au împăcat de loc cu dinastia cea 
străină a Tungujilor Manciu, și au tot căutat s'o răstoarne, 
și nici astăzi nu sunt împăcaţi, Boxerii, mai ales din’ cla- 
sele inalte ale nobilimei naţionale, duc lupta mai pe faţă, 
mai pe ascunsul, pentru alungarea dinastiei, care ce e drep- 
tul, s'a întărit, însă e de prevăzut că va fi răsturnată. Că 
stă pe tron de 250 de ani, asta e puțin lucru, căci ce in- 
semnează atâția ani la un popor cu o istorie de mii de ani 
şi care merge incet-incet ca să meargă departel. 

Dar să ne iutoarcem la coada Chinejilor. Ei nu poartă 
coada decât de prin primii ani ai dinastiei Manciu, cam de 
pe la 1650. Tunguijii, ajunși stăpâni ai Chinei, purtau ca- 
pul ras și numai șuvița de păr pe creștet, și au impus 
acest port Chingjilor. Chingjii sau răsvrătit și sau opus 
acestei sile ce li se făceă să-și radă capul și să poarte 
coadă, dar au plătit scump, cu capul, toate încercările lor. 

lu urmă împăratul, ca să nu mai verse sânge, a dat ori- 
ginala poruncă supușilor săi, că de acum înainte numai 
criminalii și osândiţii și numai membrii celor mai dispre- 
țuite clase vor fi siliți să nu poarte coadă. Printr'aceasta 
sa întors foaia; fiindcă clasa stăpânitoare, tunguză, purtă 
coadă iar criminalii plete rătezate, cetățenii cu încetul s'au 
obicinuit să poarte coadă, de-o parte ca să sapropie de 
clasa stăpânitoare, iar de alta să scape de rușinea că ar 
puteă fi socotiți criminali și din clase disprețuite. Astfel 
coada a ajuns un semn al cinstei și al dinasticizmului. As- 
tăzi, nepurtarea cozii ar însemnă răsvrătire contra tronului 
câci coada e simbolul dinastiei Manciu. Ca să aibă coada 
cât de lungă, Chinejii întrebuințează păr falș. Coada lor e 
tot șuvița de păr din creștet, a Tătarilor, căci, ei nu-și îm- 
pletesc tot părul în coadă, cum fac bunăoară femeile eu- 
ropene, ci-și rad capul de jur-imprejurul cozii. 

Acesta e istoricul cozii Chinejilor. Ca încheere vreau să 
mai spun un lucru. Am zis că obiceiul purtării șuviţelor de 
păr în creștet e un obiceiu general al Mongolilor-Tătari. 
Il au însă şi unele triburi australiene și, ce e mai intere- 
sant, l-au avut toți Indienii din America și-l mai au. Aceștia 
știu hotărît de ce poartă șuvița aceasta lungă. Pentru scal- 
pare. Ei au adecă obiceiu să taie dușmanului biruit — viu 
ori mort — pielea de pe cap, în chipul unei tichii, și acea- 
sta s'o atârne ca trofeu dinaintea cortului. Deci ei își lasă 
șuvița ca să aibă dușmanul de ce să-i prindă și de ce să-i 
atârne pielea capului scalpată. 

Obiceiul acesta al purtării șuviței, după cum am Cent, 
ar fi fost în vremuri foarte vechi un obiceiu general al 
oamenilor. Scopul ar fi fost tot acelaș, al scalpării. Că în 
timpurile mai vechi știa mai multă lume, de acest obiceiu 
decât astăzi, nu e de tăgăduit. Herodot spune limpede că 
Dom scalpau pe dușmanii prinși în răsboiu. Şi vechii Scan- 
dinavi făceau tot așă. Eu am stat de multe ori și m'am 

gândit ce vreă anume să zică David prorocul în Psalm 68 
v. 22: «Dumnezeu va sfărâmă capetele vrăjmașilor săi, 
creștetul părului celor ce umblă întru păcatele lor». 
Nu cumva el vorbește aici de scalpare? Poate să fi au- 
zit și el de ea. 
G. Coshuc. 


Ouäle şi întrebuințarea lor. 


Unul dintre articolele alimentare de prima calitate care me- 
rită atențiunea populaţiunei noastre sătești, sunt fără indoială şi, 
ouăle ; aceasta atât pentru puterea lor de nutrire şi gustul lor 
cât şi pentru uşurinţa cu care săteanul nostru la trebuință le 
poate aveă. Fiind bune de mâncare pentru toate vârstele, ouăle 
pot fi întrebuințate tot aşă de bine în alimentaţiunea zilnică a 
celor sănătoşi ca şi a persoanelor suferinde cărora le grăbeşte 
vindicarea, reînputernicind organele lor slăbite de sulerinţă. 

Ar trebui deci, ca săteanul nostru să nu le nesocotească, obiş- 
nuinduse ca ouăle să nu lipscească dela masa lui, dealtfel, destul 
de sărăcăcioasă. 

Insemnătatea ouălor însă nu se mărginește numai în alimenta- 
țiune, industria găsindule mulţime de întrebuinţări, mulţumită 
descoperirilor ştiinţifice din ultimul fimp, făcând astfel din ele un 
articol indispensabil la prepararea diferitelor produse chimice şi 
industriale. Germania care este cu deosebire ţara progreselor în 
toate ramurile, simte tot mai mult trebuința oului la o serie 
întreagă de întrebuinţări ; deci numeroasele ei făbrici înghite pe 
fiecare zi sute sau chiar mii de ouă. 

Sunt fabrici îngă la care se cer numai întrebuințarea uneia 
din cele două părţi cnstitutive a oului, eum e de pildă a gălbe- 
nuşului pentru unele din produsele de fabricaţie, şi a albuşului 
pentru altele ; atunci aceste fabrici se ajută reciproc împărțind 
lrăţeşte părţile din ou ce îl alcătueso. Astfel fabricele de tăhbă- 
cărie fină întrebuinţează numai gălbenușul — mulţumită sub- 
stanţelor grase ce el conţine — la cea din urmă lucrare menită 
să deă peilor de miel mlădierea particulară ce se cere mănuşelor. 
Albuşul, îşi găsește asemenea întrebuințarea în tăbricele de pos- 
tăvărie, pentru fixarea culorilor pe stofe (indiană) cărora le dă 
un luciu particular. In fotografie, la prepararea substanţelor 
chimice (1) ca şi la limpezirea unor băuturi (vinuri) albușul nu 
poate [i înlocuit cu nici un alt corp străin. 

Dacă la toate aceste întrebuinţări a oului, se mai adaogă şi 
aceea a alimentaţiunii foarte obişnuită la Germani, cât şi aceea 
a clocirei lui în celocitorile mecanice (niște cutii încălzite cu apă 


(1) Lecitina, Albuminatul de Mercur; Tanalbumina sunt o parte din 
produsele preparate din ouă. 

şi menite să scoată pui), atunci, ar fi destul cred ca să se poată 
înțelege cât de mare este trebuinţa ouălor pentru consumatorii 
și fabricanţii străini, și tot odată să ne putem tâlmăci și inte- 
resul ce diferiți speculatori îl pun pentru a adună şi trimite din 
ţară cât mai multe ouă. 

Ar fi de dorit ca aceste lucruri să ajungă a fi cunoscute şi 
de săteanul român care de obiceiu pune în întrebuinţarea ouă- 
lui foarte puţină însemnătate, dându-l celor care-l întreabă pen- 
tru un preţ aproape de nimic. 

Gospodina de ţară. dornică de a păs'rà sănătatea familiei sale, 
lucru ce mai cu deosebire îl poate căpătă prin pregătirea unor 
alimente mai hrănitoare, din numărul cărora ouăle ar trebui să 
nu lipsească; şi apoi săteanca noastră crescând cât mai multe” 
păsări ar puteă să-și înjghebeze venituri noui prin vinderea bine 
chibzuită a ouălor şi pasărilor ce-i prisosesc, aducând astfel în- 
doite foloase gospodăriei ce chiverniseşte şi alungânid prin sår- 
guință pe fiecare zi tot mai mult dela ușa casei ei boala şi 
sărăcia. Constantin Păun, 

Licenţiat în farmacie. 


eet oa 109% 9 mona 


Din activitatea Cercurilor Culturale. 


In ziua de 16 Oct. 1905, membrii cercului cultural «Dumitreşti- 
Olt» s'au întrunit ia şcoala din com. Dobroteasa-Olt. La ora 8 
a. m. au plecat la biserică unde d-l Teodor Leulescu, învăţător 
local, a răspuns în cor cu elevii şcoalei cu un adevărat ton re- 
ligios. La sfârşit d-l Teodor Leulescu vorbeşte credincioşilor 
despre datoria ce avem faţă de biserică, iar d-l Ilie Nicolae Sâm- 
bureşti explică cuvintele din Evanghelie. 

Biserica eră plină de credincioşi cum rare ori se vede. 

La ora 11. p. m, se deschide ședința publică prin intonarea 
imnului regal de elevii şeoalei respective. D-l Teodor Leulescu 
diriginte, arată scopul întrunirii și de ce au venit și alţi învă- 
ţători. Vorbeşte apoi despre cultura cartofului, arătând cum se 
face pâinea de cartofi cu 'făină de grâu şi orz în proporţie !/,. 
Dă fiecărui sătean din cei de faţă câte o fălie de pâine preparată 
astfel în acest scop. Despre Pelagră-Beţie. Arată experienţa cum 
un ficat de pasăre când se afundă în ţuică îşi schimbă culoarea: 
iar în apă nu. Despre foloasele şeoalei, arătând că stă în legătură 
cu descoperirile ştiinţei. Telefon, fonograf. Se execută 20 de cân- 
tece cu fonograful d-lui D-tru Ceauşescu care cu multă bună- 
voinţă a primit a veni chiar d-sa înregistrând un cântec în faţa 
sătenilor. Mare le-a fost mirarea acestora, deşi d-l diriginte lo- 
cal le explicase. So mai execută cor (dor de sat), Hora dela 
Plevna și câteva dialoguri şi poesii. La sfârşit d-l N. Andreescu 
secret. com., vorbeşte despre bancă, reuşind a înscrie noui mem- 
brii. Totul a fost bine, încât sătenii au cerut a se mai face ast- 
fel de întruniri, ceeace va servi mult pentru începerea cursuri- 
lor cu adulţi. 

Reuşita serbării datorindu-se şi d-lui D-tru/Ceaușescu, propri- 
etar, în numele sătenilor i se aduc mulţumiri. 

Pruncul muncei. 


Cer limpede străvăzător 

Al unei nopţi de vară. 

Iar câmpu 'ntins: sân roditor 
Pe care doarme somn uşor 

Al muncei prune, scumpă povară. 


Și doarme pruncu'n somn zâmbind, 
Subt pulbere de stele, 

lar roua fruntea-i răcorind 

Il simte muma tresărind 

Din mii și mii de firicele... 


Niei pie de vânt. În tresăriri 
El însă îşi vădește » 
Puterea rodnicei lui firi 

Prin care-acestei omeniri 

A vieţii hrană-i pregătește. 


De leagăn cânt desmierdător 
Lui greerii îi cântă, 

Iar câte-o șoaptă de izvor 
Îi ţine ison curgător 

Ce ’n taina liniștei cuvântă. 


Dar iată palidele zori... 

Din somnu-i se deşteaptă 
Privind întâele colori 

Ale voioasei Aurori 

Ce mirele cu drag 'şi-așteaptă. 


Şi când acesta s'a ivit, — 
Putere 'nvietoare, — 

Al muncei prunc, înveselit, 
Se vede 'n zare-acoperit 
De diamante sclipitoare. 


Sergentul ALEXANDRU ȚOPÂRLAN, elev al clasei V primare rurale din comuna Hotarele, plasa, Olteniţa, judeţul Ilfov, 
oare a comandat semibatalionul de copii înaintea M. S. Regelui Carol I în ziua de 8 Maiu 1805. 


După «Buletinul Armatei şi Marinei», l S 

Din frumuseţile naturale ale Ardealului. 


Cheea Turzii. 


Cu mai mulţi ani înainte am urcat în o Duminică dimineaţa 
muntele, plecând din vale dela Petridul superior. Pe când am 
sosit sus pe coama muntelui, eră timpul serviciului dumnezeesc. 
Vremea eră frumoasă, liniştită, şi pe bolta azurie a cerului, soa- 
rele se ridică măreț şi în toată splendoarea. Eram singur, singurel 
şi mă desfătam în cântecul pasărilor şi în lţâriitul greerilor de 
câmp și al musculiţelor. cari toate se contopeau în un îreamăt 
blând și încântător. Erà glasul naturii, care ne copieşeşte atât 
de cu drag, când ne aflăm singuri pe câmpii sau pe dealuri cu 
livezi. De odată începură a răsună şi a se amestecă în freamă- 
tul naturii alte glasuri, sunetele clopotelor dela 7—8 biserici din 
satele de pe la poalele muntelui. Și aceste glasuri, aduse de un 
vântuleţ lin din apropiere și mai din depărtare, sunau atât de 
dulce şi se amestecau în o aşă armonie plăcută cu freamătul lin 
al naturii, în cât pătruns de o tainică și înduioşătoare evlavie, 
eu, fiul unui veac puţin credincios, m'am aruncat în genunchi şi 
împreunându-mi vocea cu miile de voci ale credincioșilor din 
vale, am rostit evlavios în sunetul clopotelor, rugăciunea Dom- 
nului și în fine am esclamat: 

— Doamne, Doamne, cu frumoase locuri ai împodobit pămân- 
tul patriei noastre! 

Fiind acest loc atât de încântător, unde se pare că te simţi 
mai înălţat, mai liber de ticăloşiile acestei lumi, mai aproape de 
D-zeu, e natural, că s'au aflat în veacurile trecute bărbaţi evla- 
vioşi, cari au ridicat aici întru mărirea lui D-zeu, au ridicat o 
sfântă mânăstiro românească. Da, aici a fost unul din acele lă- 
caşuri, în cari în timpurile grele din trecut legea şi limba noa- 
stră prigonită: află scut şi adăpost şi unde cucernicii călugări 
zilnic îşi înălţau glasul rugător la Tatăl ceresc, zicând: 

— Doamne, D-zeule atotputernic, mântuie din sclavie pe cre- 
dineciosul şi smeritul tău popor românesc! 

Când s'a ridicat aici mânăstire și cine a zidit-o, nu se ştie In 
privinţa aceasta până acum lipsesc datele positive. Intr'un act- 
al unei comisiuni din scaunul Arieșului, care a ieşit la faţa lo- 
cului la 1795, ea să fieseze linia hotarnică pe aici între comitat 
tul Turzii şi scaunul Arieșului, se zice, că mânăstirea a fundat-o 
călugărul Crăciun când se aflau în fruntea scaunului Arieșului 
fibirăii Orban. Aceasţa a fost, conform documentelor din archi- 
vul scaunului, în prima jumătate a sec. XVIII, pe la anii 1732— 
1742. Datul însă, cum se vede, nu e precis ei cel mult atâta ne 
dovedește, că mânăstirea a existat pe acel timp. Tot din acel 
document: dela 1795, reiese, că mânăstirea se află pe teritorul 
scaunului Arieș, trecând pe lângă ea linia hotarnică între scaun 
şi comitat. De aceea călugării dădeau libirăului în iiecare an în 
semn de arendă pentru locu! folosit, câte un galben, un berbece 
gras şi un stup. In fine tot din acel act aflăm, că la anul 179%, 
se află la mânăstire preotul Avram. Inainte de acest dat, sub 
împăratul Iosif al II, cum ştim, au fost secularizate și închise 

multe mânăstiri din Ungaria ai Ardeal. Mânăstirea dela Cheea 
Turzii n'a fost închisă, cu condiţia, ca preoţii şi călugârii de 
aici să deschidă şi susţină şcoală pentru băieţii din cele trei sate 
Petriduri, cari se înşiră unul lângă altul pe la poalele muntelui. 
Şcoala s'a deschis şi pe la începutul secolului trecut ea eră în 
stare înfloritoarb, cercetati de mulţi şcolari, chiar şi din comu- 
nele mai depărtate. De sine înţeles, că în şcoala din mânăstire 
fondul se puneă pe religiune şi pe rânduiala slujbei dumnezeești, 
_aşă că din ea au ieșit și slujitori la altarul Domnului. 

Dar pe vremea aceasta, afară de instrucţia şcolară, se făceau 
şi pelegrinage la mânăstire de două ori pe an, la Rusalii și la 
Ispas, când se adunau sute de peregrini, chiar şi din depărtări 
mari, ca să preamărească pe Domnul și stăpânul Cerurilor. 

Mânăstirea, care altcum se ţineă de parochia Petridul superior 
a existat până la 1849, când a fost prădată şi incediată deo 
ceată de Turdeni unguri. 

De atunci nu s'a mai reedificat şi unde odinioară răsunau cân- 
tece evlavioase şi se înălţau rugăciuni la cer, azi e pustietate, 
Locul unde a stat mânăstirea se cunoaşte și acum. La mijlocul 
locului se văd nişte resturi de ruine, pietre din fundamentul bi- 
sericei, care eră de zid, pe când biserica şi turnul erau din lemn, 
iar jur împrejur înverzese şi produc roadă pomi nobili, peri, 
meri, pruni, etc., sădiţi de foştii călugări. Se mai află și rodese 
şi acum tufe de agrişe, strugurei, (rozinchene) apoi tufe de roze, 
etc., dovadă, că în jurul mânăstirii, în un loc în tins se află gră- 
dină cultivată cu îngrijire, ca un oaz în mijlocul petrișelor ai 
pădurilor sălbatice. Pomii şi tufele nobile — atât a mai rămas 
ca suvenire din acest modest monument de cultură românească 
din veacurile trecute. 

In afară de mânăstire, mai sunt şi alte puncte vrednice de 
băgat în seamă pe vârful muntelui. Mânăstirea, sau locul mânăstirei, 
se află în o mică depărtare dela Chee, spre sud. Dacă ne apro- 
piem de marginea Cheei, de marginea prăpăstiilor, iarăşi vom 
fi coprinşi de uimire împreunată cu groază, căci Cheea privită 
de sus în jos, cu pereţii şi stâncile ei uriaşe, ne captivează dar 
ne și îngrozeşte tot deodată. Jos în adâncime de 1.500 de urme 
zărim părâăul în albia sa de piatră, ca o mică făşie argintie, iar 
încolo un labirint de stânci, urmând în şir unele după altele, pe 
la poalele cărora omul se vede de sus, abiă cât un copil, un pi- 
tic. Un pas greșit sau prea riscat pe marginea prăpăstiilor şi 

ssuntem pierduţi. S'a întâmplat mai rar, că au căzut oameni pe 
coastele râpelor, au căzut uneori și vite, dar pe când au ajuns 
jos în vale, au devenit o massă de carne, fără a se mai cunoa- 
şte figura de om sau vită. De aceea păstorii în cât pot își feresc 
vitele de a se apropiă de primejdioasele abisuri. 

Aici se află piatră cu numirea «La urme», iar ungureşte «Pot- 
kos kâ» unde se văd ca gravate în vârful stâncei forme de pot- 
coave de cal. De aceste urme sunt legate două tradiţii, una păs- 
trată de poporul românesc, iar cealaltă ungurească. 

Poporul nostru în general crede, că Alexandru-cel-mare sau 
Alexandru Machedon a trăit pe la noi, ba unii zic, că a fost Ro- 
mân, căci numai un pui de Român a putut fi atât de viteaz, ca 
Alexandru-impărat. Aen Românii locuitori în jurul Cheei spun 

câ umblând Alexandru Machedun pe aici, i-a stat in cale uriaşa 
crăpătură a Cheei. Dar nu degeaba aveă el pe Ducipalul său — 
asa-i ziceă poporul lui Bucefal — căci acesta s'a înieptat și a 
sărit împreună cu Alexandru Machedon peste uriaşa prăpastie, ca 
pasărea în zbor. Cum s'a forţat însă, i-au rămas în piatră ur- 
mele potcoavelor, cari se văd până azi. Aen de năzdrăvan eră 
Ducipal. După ce Alexandru a trecut astfel Cheea, a mers mai 
departe şi coborînd pe coasta muntelui, i s'a făcut sete, o sete 
arzătoare, care-i sleiâ puterile și izvor de apă nu eră nicăeri. 
Ducipal a venit şi aci în ajutorul drag stăpânului său. Sosind 
la o stâncă, el dădu de trei ori cu copita în piatră şi numai ce 
începi să ţâşnească din stâncă pe trei locuri apă rece și curată 
ca lacrima înduioşării, din care stăpânul său îşi stâmpără setea. 
Aen s'a făcut izvorul cu trei raze, care se află în coasta dinspre 
răsărit a muntelui, lângă drumul comitatens, numit de obicei 
e Drumul Mocanilor». Izvorul se numește izvorul sau fântâna lui 
Alexandru-impărat, iar unii îi zic și «fântâna cea de piatră» din 
a cărei apă cristalină mulţi drumeţi obosiţi işi stâmpără setea. 

Tradiţia ungurească aduce în combinaţie cu piatra <La urme» 
pe regele Ungariei Ladislau cel Sfânt. Urmele de potcoavă zice 
că ar îi ale calului regelui. Tradiţia apoi explică şi formarea 
Cheei, prin o minune d-zeească. Se spune adecă, că regele La- 
dislau purtând în părţile acestea răsboaie crunte cu Cumanii pă- 
gâni, cari năvăliseră în Ardeal, odată s'a întâmplat de a fost 
învins și numai prin fugă şi-a putut scăpă viaţa cu puţini din 
ai săi. Cumanii însă îl urmăreau de aproape şi erau să-l ajungă. 
Atunci regele căzu în genunchi și se rugă fierbinte la D-zeu să-l 
mântue din pericol. Dumnezeu îi ascultă rugăciunea şi Atotpu- 
ternicia sa crăpă muntele în două, de sus până jos, aşă că Cu- 
manii nu-l putură urmări mai departe. 

Aen s'a creat Cheea Turzii, după legenda nngurească. 

Un alt punct care e vrednic să-l cercetăm aici se află spre 
apus dela «Urme», în depărtare de vre-o 200 de paşi. E un pise 
simplu de stâncă, de care nu este legată nici o legendă, nici un 
eveniment istoric, dar el își are însemnătatea sa, pentru că fiind 
situat mai în lăuntru Cheei, de pe el ni se înfăţişează în pers- 
pectivă verticală întreaga Chee, aproape cu toate încpvăieturile 
și stâncile sale, de-a lungul ei şi de sus până jos în undele pă- 
râului. Priveliştea de aici este măreaţă, răpitoare, fără pereche. 
Lumea stâncilor uriaşe și prăpăstioase, ni se înfăţişează în toată 
splendoarea ei, în cât dacă o privim de aici, chipul ei ne rămâne 
întipărit, neşters, ani de-a rândul, viaţa întreagă poate. 

De aceea din acest punct e mai bine să zicem adio Cheei, să 
ne despărțim de ea. 

Paget, un scriitor englez, care a cutreerat tot Ardealul, zice 
în o carte a sa, că nu există nici o ţară fără de podoabe şi fru- 
museţi de-ale naturii, dar — continuă el — n'am văzut nici când 
o țară, care să fie în întregul ei o frumuseţe ca «Ardealul». Da, 
Ardealul este un mare muzău, plin de locuri cu reminiscenţe de 
mare şi glorios trecut istoric și plin cu rarităţi neintrecute de-ale 
naturii. Şi în acest mare muzău, Cheea Turzii este o raritate 
deosebită, este o perlă. 

Și, dacă D-zeu ne-a ajutat să deschidem modestul nostru mu- 
zău istoric-etnografie, cu timpul el va trebui să cuprindă în så- 

nul sâu și rarităţile noastre resfirate prin ţară, între cari în lo- 
cul prim Cheea Turzii, înfăţişate în fotografii și tablouri sau 
imitate în relief. 
Silvestru Moldovan. 
EA 


EE emeng 


Din poveștile lui Moş-Neasu ` 


Este nebun beţivul? 


Răscolind zilele trecute un vraf de însemnări şi scrisori 
ce așteaptă de mult să le dau un răspuns, găsesc o scriso- 
rică dela un cititor al «Albinei», care îmi cere lămuriri des- 
pre o vorbă ce-am spus eu odată că: befia este nebunie. 

Mă folosesc, dragii Moşului, de acest prilej, ca să vă po- 
vestesc câteva întâmplări pe cari le-am adunat zi cu zi din 
gazete și la urmă vom cercà să dăm împreună răspuns la 
întrebarea cititorului nedomirit. 


Un negustoraş, într'o zi-- după ce trecuse pe la cârciumă, 
bine înţeles, — vine acasă supărat. Nevasta vede în ce stare 
este, dar nu zice nimic. Se aşează la masă. El vorbiă me- 
reu: ba că cutare lucru nu e la locul lui, ba că mâncarea 
are multă sare ori e nesărată... mai ştiu eu ce? Intr'un cu- 
vânt, căută ceartă, cum se zice, cu lumânarea. Nevasta tăceâ. 
Se vede însă că tăcerea asta, în loc să-l liniştească, l-a su- 
părat mai rău. De ce tăceă ea, de ce se înturiă el. Ce cre- 
det că a făcut? A luat un revolver şi... pac! în biata fe- 
mee, Aceasta cade jos lovită în partea stângă a pieptului. 

Atunci beţivul îşi cunoaşte fapta, întoarce revolverul şi-şi 
trage două lovituri în cap. 

Vă întreb: putem zice altfel decât că a fost nebun? » 


Un servitor la biuroul vamal soseşte cu drumul de fier în 
oraşul în care locuiă. Erà cu nevasta. Fiindcă aveau o ladă 
dată la vagonul de bagaje, se înţelege cu nevasta ca ea să 
plece acasă înainte ca să facă rost de mâncare ori s'aşeze 
prin casă... El rămâne să scoaţă lada şi să vie cu ea pe 
urmă. 

Femeea pleacă. Omul scoate lada și merge la cârciuma 
din faţă să se cinstească cu un hamal. Se vede că s'or fi 
cinstit cam mult, căci a ajuns acasă pe două cărări şi târ- 
ziu de tot. Nevasta, — ba bine că nu!— l-a cam dojenit. 

Ştiţi ce-a făcut el? Ei şedeau chiar în localul vămii. Se 
repede într'o odaie de alături, ia revolverul unui gard va- 
mal şi trage în nevastă; o loveşte în nas, dar glonţul trece; 

el nu vede nimic, întoarce revolverul şi-şi dă una în cap, 
moare pe loc. 
Vă rog, ce o să spuneţi decât că eră curat nebun? 


Un lucrător, după ce-şi primeşte plata săptămânală, intră 
în cârciumă şi... negreşit că n'a stat acolo degeaba. Când 
ese, cine ştie ce vedeă înainteă ochilor? căci vrea să se 
apere. Scoate revolverul şi trage şease focuri în aer. Din 
norocire, nu loveşte pe nici un trecător. Un jandarm rural 
aleargă, îl prinde, îi ia arma şi-l duce la Primărie. Rămâne 
acolo toată noaptea ; a doua zi, se scoală liniştit şi vine spre 
oraş. Pe drum, iar mai cearcă vinul ori rachiul la câteva 
cârciumi. lar l-apucă frica, se duce la un armurier, cumpără 
un revolver şi... începe iar isprava din ajun. Trecătorii a- 
leargă la el să-l dezarmeze. El o ia la fugă, fuge ca urmă- 
rit de cine ştie ce duşmani, dă peste un râu şi sare în el.. 
L-au scos mort peste două ceasuri. 

Dacă nici ăsta nu erà- nebun, atunci ce mai e nebunia? 


Nevasta unui tâmplar eră bolnavă. Bărbatul care de obi- 
ceiu veniă cu chef acasă, într'o seară, când se vede că bă- 
use mai mult, luă ferăstrăul şi se apropie de patul nevestii. 

— Dar ce faci? 

— Trebuie să-ţi taiu un picior. 

Vă închipuiţi că biata femee a uitat că e bolnavă, s'a scu- 
lat din pat, a fugit şi s'a ascuns la o vecină. Tâmplarul n'a 
găsit-o; însă la ideea lui n'a renunţat... schimbând numai 
victima. Cânele îi ese înainte de sub masă, dând din coadă. 
De odată se repede la el şi apucându-l vârtos cu stânga, îl 
ferăstrueşte cu dreapta ca pe un lemn. Urlà cânele, urlă şi 
stăpânul. Vecinii alergară atunci şi deschizând uşa, aflară 
pe nenorocitul animal aproape tăiat în două, dar şi tâmpla- 
rul aveă mânile şi obrazul numai muşcături. Se vede că 
victima se apărase. 

Se poate nebunie mai caracterizată ? 


Dar să mai spun una, petrecută în ţinutul Genevei, în 
Elveţia. 

Un cultivator de vie... care nu numai făcea vin, dar şi 
bea... intră în casă beat mort. Nevasta care se vede că eră 
sătulă de aşă traiu, îl ameninţă că, dacă o mai bea, îl pă- 
răsește. Infuriat, dă în ea cu pumnii şi, pe când nenorocita 
scăpată un minut, se gătiă să iasă pe ușă, el ia puşea şi-i 
trage un glonţ. Băiatul... căci aveă şi doi copii, din păcate !.. 
începe să ţipe. Beţivul îl culcă jos cu alt glonţ. Nici asta nu 
l-a potolit. Se întoarce către fetiţă, care sta pitită într'un 
:colț şi descarcă alt foc. Când a văzut-o moartă şi pe fetiţă 
a înţeles ce făcuse, şi-a încărcat din nou puşca şi punând 


www .dacoromanica.ro 


ALBINA 164 


ţeava sub barbă, a tras. Glonţul i-a rupt falca de jos, dar 
nu l-a ucis. 

Atunci... ce s'o fi petrecut în capul lui?.. se întoarce în 
odaia unde zăceau cei trei morţi, ia corpul fetei şi fuge cu 
el pe ulițele satului, spunând vorbe fără şir şi urlând. Ne- 
greșit că, în vremea asta s'au adunat oameni, l-au prins, 
i-au luat cadavrul copilei şi puşea, l-au arestat. 

Nu poate fi minte omenească în stare să înţeleagă aşa 
grozăvie, decât zicând că criminalul a fost nebun. 


A înnebunit beţivul. 


lată, dragii Moşului, fapte întâmplate. Le-am cules nu din 
vre-o carte despre beţie — unde s'ar putea bănui de cineva 
că s'au mai înflorit, — ci din gazete, cari le-au, povestit la 
vremea lor, ca să dea noutăţi cititorilor. 

Am ales înadins cazuri din cele cari nu suferă îndoială. 
Dar tot ce face omul stăpânit de beţie este nebunie... De 
sigur întrun grad mai mic. Nebun este când, eşind din câr- 
ciumă, dă cu pumnul întrun trecător care nu ia zis nimic. 
Nebun este când în cârciumă, într'o discuţie pune mâna pe 
pahar ori pe sticlă şi-o aruncă jos de necaz sau dă în capul 
tovarăşului. Nebun este când vorbeşte fără șir, amestecă 
cuvintele, nu poate să pronunţe unele sunete. Nebun chiar 
atunci când spune pe faţă -adevăruri» de cari a doua ou 
pare, rău. 

Nebun, de ce? Fiindcă şi-a strecurat în sânge otravă, 
alcool. 

Intrebaţi pe ori ce director al unui spital de nebuni şi o 
să vă spună că vre-o 30 din 100 de nenorociţi sunt acolo 
din pricina beţiei. Va să zică... dacă n'ar fi băut, aceia ar 
fi oameni sănătoşi — căci altă cauză de nebunie n'au — şi 
societatea n'ar fi silită să cheltuiască bani ca să le adăpos- 
tească urmările petrecerilor lor, iar familiile lor n'ar fi prada 
mizeriei, cum se întâmplă în cele mai multe cazuri. 

Moş-Neagu. 


Invăţătura fetelor. 


— «Când un tânăr doreşte să se însoare, pe care dintre două 
lete o va alege el mai întâiu: pe una proastă, sau pe una des 
teaptă, care ştie să te mângâe cu vorba şi ştie ce-ţi spune. ? 

— «Nici nu mai încape vorbă că pe cea deşteaptă. Chiar pă- 
ont băiatului nu sar învoi ca fiul să-şi lege vieata cu o toantă. 
De pildă eu... 

— «Aşă e, Neacşule. Mai dragă îi este bărbatului și mai de 
folos femeia cu şir la vorbă, deşteaptă prin învăţătura cărţii, prin 
slaturile bune ale învăţătorilor, căci el ştie că are femeie în casă, 
ca lumea. Nătântoala rămâne tot nătântoală, şi nu e bună nici 
la legănat copiii, vorba ceea. 

— «Asta e vorbă sfântă, Domnule, zise zâmbind Neacşu, care 
începuse să înțeleagă şi rostul învăţăturii fetelor. 

— «O fată care a trecut prin coală, chiar din firea ei să fi 
fost mototoală și prostuță, tot mai prinde cevă minte ; iar aceea 
pe care D-zeu a lăcut-o şi deşteaptă, cu atât mai tare i-se va 
deschide mintea şi va căpătă daruri mari pentru vieaţă. Fata tre- 
cultă prin şcoală are mintea deschisă pentru orice fel de înde- 
letniciri ale gospodăriei. Ea va puteă mai lesne să înţeleagă şi 
să facă orice lucru folositor caser. Unele din aceste îndeletni- 
ciri, de altfel, le învaţă chiar în şcoală, cum este de pildă chiar 
aci la Ciulniţa şi pe la şcoalele din împrejurime. 

— «De asta aşă este, că avem învățătoare harnice, cari în- 
vaţă fetele multe lucruri de mână, bașca de carte. Le învaţă 
chiar să şi cânte la biserică, cu ceilalţi copii. Ba nici din partea 
curăţeniei hainelor şi a trupului, nu le dau învăţătoarii noştri 
pace. Ba și la munca grădinei școlare le pun. 

— «Ei vezi, Neacșule, că am şi eu dreptate. Chiar din școală 
învaţă fetele multe lucruri cari le vor trebui în viaţă. 

— «Să fi văzut, Domnule, pe băieţi şi chiar pe fete la o ser- 
bare de-alea de şcoală, câte istorii hazlii, şi poezii frumoase, şi cân- 
tece duioase mai spuneau, că nu mai puteau părinţii de dragul lor. 

— «Toate lucrurile astea sunt dovezi că şcoala tace din copii 
oameni desgheţaţi, după cum altoiul face din pomul pădureţ, 
pom roditor de soiu, şi ce roade bune mai dau pomii altoiţi! 

— «Şi vorbă nu încape, și în satul nostru avem buni al- 
toitori. 

— «Şi apoi, Neacșule, după sfârşirea şeoalei, o fată — chiar 
dacă nu mai merge înainte la învățătură —are destulă vreme 
să şi facă şi lucruri de casă până la măritiş. Voi faceți rău că 
vă măritaţi fetele pela 15—16 ani. Lăsaţi-le şi pe ele câţivă ani 
să mai stea pe lângă casa părintească. Măritaţile măcar pe la 
18 ani, ca să fie şi mai coapte la minte şi să scape de unele 
boale, pe cari le capătă de obiceiu multe din cele cari se mă- 
rită prea de timpuriu, 

— «De, Domnule, povaţa d-tale e bună, dar răul este că nu 
te prea ascultă fetele, bată-le pârdalnicul ! 

— «Apoi vinov H sunt şi părinţii, cari le vâră în cap că tre- 
bue măritate la o vârstă prea fragedă. Ei singuri pripesc lucru- 
rile. Până la vârsta măritișului, fetele vor îngriji de casa părin- 
ților lor, şi-şi vor face şi pentru ele — împreună cu mama lor 
— unele lucruri de cari vor aveă nevoie în casa bărbatului. În 
această vreme, bine ar fi ca ele să citească cărţi în cari se vor- 
beşte de îngrijirile casei, de creșterea vitelor, a păsărilor, a co- 
piilor, de gătirea bucatelor şi de alte atâtea lucruri folositoare. 

— «După cât văd eu, zise Neacşu, sunt multe cunoştinţe bune 
ascunse în cărţile alea; dar vezi, eu nu le ştiu, fiindcă nici să 
iscălesc nu mă pricep. 

— «Şi de aceea nu înţelegi rostul învățăturii. Fata, odată mă- 
ritată, fiind înarmată cu asemenea cunoştinţe își va ţine mai cu 
rost casa. Ea îşi va puteă creşte mai bine și mai curat copiii. 
Va cunoaște îngrijirile ce trebue date animalelor, păsărilor, casei, 
grădinei ; iar unde vede că nu este destul de pricepută, dă fuga 
la cărţi și află în ele învățătură pentru nevoia ei. 

— «De asta nu mai zic nimic, spuse oftând Neacşu, că văd 
eu bine ce va să zică acum o femeie cu mintea coaptă de în- 
văţătură bună. 

— «In nopţile lungi de iarnă, când crivățul suflă turbat, răs- 
colind zăpada ai umplând lumea de fiori, femeia ştiutoare de 
carte își va strânge copilașii şi bărbatul pe lângă sine şi le va 
ceti din cărţile în cari-se vorbeşte de eroii neamului nostru, de 
minunile firei şi de buna creştere și chiverniseală. 

— «Păi atunci, Domnule, ea va fi ca un fel de învăţător la 
casa oraului. 

— «Negreşit, Neacșule. Ea va da o mână puternică de ajutor 
şcoalei, căci va supraveghiă de aproape munca de toate zilele 
a fiilor ei, şi le va ajută, cum numai o mumă iubitoare ştie, la 
învăţătura lecţiilor şi la facerea lucrărilor ce au de scris. 

— «Doamne, ştii că mă faci să-mi schimb părerea ce o aveam 
eu nepriceputul despre învăţătura fetelor. Zău aşă! 

— «Să mai știi. încă şi altcevă! Femeile cari au învățat în 
copilăria lor va preţui mai bine jertfa pe care o face bărbatui 
prin munca de toate zilele pentru nevasta lui, pentru copii şi 

pentru casă; ca va [i în stare să facă veata mai plăcută lui și 
copiilor săi. 

“Pretutindeni, în ţările înaintate în învăţătură, crezi că lucru- 
rile merg ca şi la noi? l 

— «Cum, Domnule, pe acolo femeile nu-s tot atât de lipsite 
de carte ca țărăncile noastre? Tare aș vrea să ştiu. 

— «Pe acolo, Neacșule, se pere fetelor să meargă la şcoală, 
ba chiar părinţii lor se duc cu ele de mână la vârsta de 6—7 
ani. Si nu se mulţumesc să slârşească numai școala primară, cum 
este asta din Ciulniţa, merg şi mai departe la şcoala de gos- 
podărie, unde pe lângă carte se învaţă țesutul pânzei, al stolei 
facerea pâinei, ţinerea unei case, creşterea vacilor, a caprelor, 
spălatul şi călcatul rufelor, grădinăritul ai alte multe lucruri 
bune. Şcoale de astea avem şi noi câtevă, bunăoară cum este 
cea dela Budişteni, de lângă Ciulniţa. Negreşit că prin străină- 
tate, multe din asemenea şcoale sunt mai mari şi cu mai multe 
ramuri de gospodărie ca ale noastre, 

— «Apoi bine s'a gândit atunci guvernul să ne dea şcoale 
pentru băieţi ca şi pentru fete, dacă în ele se învaţă ce le tre- 
bue pentru veaţă. Zău, că şi eu aș învăţă o astfel de şcoală și 
aş vrea să mai fiu odată copil. 

— «E greu să mai întorci, Neacşule, timpul înapoi; dar zi 
mai bine că fiecare din copiii tăi eşti tu, când erai mic copil 
şi fă cu ei aceea ce doreşti acum la maturitate să faci cu tine. * 
Dă-i pe toţi la carte și nu-ţi mai căină zilele. 

De ce oare noi Românii să rămânem în urma altor popoare 
şi să ne arăte străinii cu degetul ca pe nişte sălbatici şi nești- 
utori de carte? In ţările străine, oamenii au înțeles prea bine 
că mamele pregătesc viitorul omenirei şi ţara de mâine, şi cum 
vor fi ele de cultivate şi de înțelepte, astlel vor fi şi feciorii şi 
fetele lor. 

— «De sigur, Domnule Tudose, cum îţi zice, de aceea și 
proverbul spune că <aşchia nu sare departe de copac». 

«In ţări ca Germania, Norvegia, Elveţia, Danemarca, unde 
femeile sunt cu rost la gospodărie, atât de bune soții şi mame, 
acolo rar se găseşte vre-o neştiutoare de carte. Incolo toate au 
trecut prin şcoală, mulțumită stăruințelor unor părinţi dornici 
de a-şi vedea copiii deșteptaţi şi fericiți prin învăţătură și bună 
creştere în şcoală, ajutănd astfel ca ţara să meargă tot înainte. 

in casa unde bătrânul este hranit, iar femeia ştiutoare de carte, 
şi nu înfumată — cum spui că eră fata logolătul aceluia, — ţi-e mai 
mare dragul să fii oaspe. Peste tot domnește cea mai mare cură- 
ţenie, lucrurile sunt aşezate la locul lor, mâncările gătite de ele 
sunt bine făcute, la masă este multă rânduială, vitele sunt grase 
şi bine îngrijite, curtea e plină de orătenii. In adunarea unor 
asemenea lemei nu ţi-e nici odată urit să stai, că din gura lor . 
numai cuvinte frumoase şi înțelepte ies. Ei ce zici, Neacşule, 
de câte ţi am spus până acum? 

— «De, ce să zic, Domnule, toate-s bune şi folositoare şi 
măcar nouă din zece trebue să-ți rămâie la inimă. 

— «Eu sunt mulțumit, prietene, ca măcar una din zece să-ţi 
intre în inimă şi să aducă roade bune. 

Asta ar fi multumirea mea cea mai mare». 

Soarele scoboră spre apus. Trecusem de școala satului ai ajun- 
geam în dreptul bisericei. Ac mă oprii. Neacșu se întoarse cu 
faţa către sfântul locaş şi în timp ce-şi făceă cruce cu dreapta, 
îl auzii zicând încetişor: 

— «Păstrează Doamne, în sufletul meu, poveţile ce mi sau 
dat astăzi şi tă ca ele să dea rod însutit! 

Cât despre copila mea, îți lăgăduesc, Doamne, că chiar mâine 
o voiu trimite la şcoală. 

„Intinsei mâna acestui bun ţăran, către care vorbele mele nu 
rămăsessră pleavă aruncată în vânt şi despărţindu-mă de el îi 
zisei : 

— «Eşti vrednic de cinstea mea, căci văd că sufletul ţi este 
ca pământul cel bun, care așteaptă doar sămânța ca să încol- 
țească. Mult aş dori ca în ţara noastră să fie tot astlel de oa- 
meni primitori de poveţe prietenești, căci lucrurile ar fi duse 
la bun sfârşit şi fericirea ţării, atât de mult dorită, ar veni mai 
repede. 

Săteanul apucă drumul spre casă iar eu pornii spre satul Bu- 
dişteni, destul de mulţumit că putusem întoarce din drumul 
cel rătăcit pe un semen, pe un frate mai nevoiaș. 


Grig. Teodossiu. 


H 


~ AO 
Serbarea școlară din Valea-Mare (Jud. Muscel) 


Duminecă 16 Octomvrie a. e, a avut loc în sus numita comună o fru- 
mvasă serbare școlară dată în folosul şcoalei. 

Programul destul de bogat s'a executat între orele 2 și 6 p.m. 

Serbarea a avut loc în noul lacal de şcoală acum în construcţie, care 
eră frumos înpodobit cu steaguri tricolore, brazi, tablouri istorice şi chi- 
limuri date de locuitorii doritori de binele neamului românesc. Scena 
eră de asemenea foarte bine aranjată. In fine totul eră așă de bine or- 
ganisat încât atrăgea admiraţia tuturor celor de faţă. Programul s'a 
desfăşurat în modul următor: 1) Imnul Naţional, cor cu copii din școală 
— conducerea d-nei Popovici, învăţătoare locală ; 2) Salutare zi frumoasă, 
imn de deschidere de I. Popescu. Pasărea, cântar de elevi sub condu- 
cerea diaconului I. Popescu dela mânăstirea Nâimăești ; 3) Unguru: în 
tren, anecdotă recitată de un elev; 4) Unirea face puterea, piesă într'un 
act executată de elevi; 5) Spre boltele tăriei. imn patriotico-religios de 
I. Popescu. Pasărea, cântat minunat de diaconul I. Popescu 6). 1. Po- 
pescu dela gară, monolog rostit de d-l I. Modreanu învăţător în Nă- 
mâăești; 7) Morişea, cor cu copii sub conducerea d-nei Popovici; 8) O- 
vreiul spre America, monolog rostit de d-l Al. Predescu învăţător diri- 
ginte local; 9) «Cum să scapi de dracu» piesă în 2 acte executată: de 
Al. Predescu, I. Modreanu şi I. Gabrea brigadier de jandarmi; -10). 
«Jurămintele strâmbe» piesă în 3 acte şi 2 tablouri, foarte bine execu- 
tată de elevii școelei locale; 11) e Românaşul»,: cântat ide elevi școalei — 
conducerea diaconului I. Popescu; 12) Dam sau ovreiul în China» mo- 
nolog rostit de d-l Al. Predescu ; 13) Oştean Român, cor cu elevi şeoa- 
lei — conducerea d-lui Al. Predescu; 14) Arii Naţionale: :Semănata-am 

grâu mărunt» şi «Când aud cucu cântând» de I. Popescu. Pasărea exe- 
cutată de diaconu I. Popescu. 

Cu aceasta s'a terminat serbarea, după care a urmat bal înt'una din 
actualele sale de casă. 

Trebue să notăm că la această serbare a asistat un pubic foarte nu- 
meros care începuse să vie la şcoală încă dela orele 1 p.m. In tot tim- 
pul serbării a durat o vie animaţie printre asistenţi. 

Din orașul Câmpulung şi satele vecine, am văzut pe: d-l G. B. Ţu- 
țuianu, sub-revizor şcolar, cu familia, d-l locot. "`. Țuţuianu cu doamna, 
d-nii sub-locot. Cantili, Nicolescu, Ştefănescu, d-l N. Manolescu librar, 
d-l Lazăr Vălimăreanu cu familia, d-l Costăchescu învăţător din Le: 
veşti, d-l Lăzărescu învăţător din Voineşti ei d-l Codreanu învăţător 
din Selarii-Bogăteşti. 

Succesul acestei frumoase serbări se datoreşte d-lui sub-revizor şco- 
lar, G. B. 'Țuţuianu, d-lui Al. Predescu învăţâtor local, d-nei Victoria 
Popovici învăţătoare locală, Părintelui diacon I. Popescu, d-lui I. Mo- 
dreanu învâţâtor din Nămăești, d-l I. Codreanu din Şelarii-Bogătești, 
d-lui Iosif 'Țuţuianu perceptor și d-lui I. Gabrea brigadier de jandarmi 
având un deosibit concurs din partea autorităţii comunale. 


Un asistent. 


Inşștiinţare- 


Se cunoaşte importanţa ce se dă în străinătate cultivărei gustului ar 
tistic, prin şcoalele de artă frumoasă. Statul, familiile domnitoare, mu- 
nicipalitatea şi particularii se întrec între ei prin grija ce depun pentru 
instituţiile de acest fel. Aceasta şi explică rafinamentul gustului artistic 
cu care sunt făcute toate obiectele lor de artă. La noi, în afară de cele 
două şcoli de bele-arte ale statului, una la Bucureşti şi alta la Iaşi, cari 
prin felul organizărei lor nu sunt accesibile pentru oricine, nici o altă 
şcoală nu mai există în toată ţara, unde tineretul să-și poată face edu- 
caţiunea ochiului şi a sentimentului pentru frumos. 

Spre a răspunde la o parte din această lipsă vine să se înființeze 
astăzi prima școală particulară de desemn şi pictură pentru domnişoare. 

Această şcoală autorizată de Onor. Minister Instrucțiunii publice 
şi pusă sub conducerea pictorului Strâmbulescu, profesor de desemn 
şi pictură la şcoala de bele-arte din Bucureşti, este analoagă cu școalele 
particulare din Miinchen şi Paris, cum este: Azbe-Schule, Feer-Schule, 
Exter-Schule, Academie-Julien, etc., deosebindu-se de ele numai în aceea 
că ea va coprinde două secţii: una la fel ca întocmire cu cele din stră- 
inătate, pentru elevele care vor să-şi facă o profesie din pictură, și alta 
pentru cele ce vor să- şi facă numai educaţiunea artistică, necesară în 
societate, desvoltându-şi şi dispoziţiile naturale pentru desemn, pictură 
acuarelă, ete. 

Programul de studiu al acestei școli va fi potrivit cu învăţământul 
din fiecare secţiune : el va fi identie programului şcoalei de bele-arte 
pentru elevele cari vor să-şi treacă examenele la stat, şi va diferi de 
acestea pentru elevele cari nu urmăresc obţinerea de ditluri academice. 
In această din urmă secţiune, o parte din învățământul technic necesar 
numai pentru profesionişti, va fi înlocuite cu anumite studii practice, 
prin care elevele să poată pătrunde cu încetul în înţelesul frumuseţei 
obiectelor din natură şi a operilor de artă plastică. Ținându-se tot de 
odată seamă de aptitudinele personale ale fie cărei eleve şi de durata 
timpului cât va urmă în gcoală fiecare, atât obioectele de studiat cât și 
modul de predare a desemnului şi picturei vor variă de la elevă la elevă. 

Cursurile acestei şcoli vor începe imediat după înscrierea primelor 

12 eleve; cererile de înscriere se vor adresă direct d-lui Ip. Strâmbu- 
SCH Str, Avedic, 7, prin simple scrisori. 

Condiţiunile de plată pentru fiecare elevă sunt de 350 lei pe întregu 

an școlar (10 luni) plătiţi odată cu începerea cursului. 

Cronica Săptămânii. Q 


O circulară a serviciului sanitar. 


Direcţia generală a serviciului sanitar a trimis o circulară tu- 
turor medicilor de judeţe, ca să ia măsuri ca sătenii să planteze 
pomi şi copaci împrejurul locuinţelor lor. 

Această povaţă o dăm şi noi sătenilor pentru binele lor și al 
familiilor lor,—căci plantațiile de pomi slujesc la însănătoşirea 
locurilor băltoase, la oprirea germenilor boalelor, la regularea 
căderii ploilor, la molcomirea curenților de aer, etc. 

Parastas pentru pomenirea unui binefăcător. N 


La 26 Octomvrie trecut s'a săvârşit un parastas în comuna 
Călmăţuiu, jud. Covurluiu, pentru pomenirea lui Tache Atanasiu, 
fost mare proprietar, care a lăsat Academiei Române moșiile 
sale pentru scopuri culturale. 

Se ştie că Academia Română a înfiinţat acolo o școală cu in- 
ternat pentru copii de săteni din Călmăţuiu şi din comunele ve- 
cine. Un număr de 150 de copii urmează la acea şcoală, unde 
pe lângă carte mai învaţă agricultura, cultura pomilor și mici 
meşteşuguri. 

La parastas a fost de faţă pe lângă rudele ai prietenii bine- 
făcătorului ţâranilor și d-l P. Poni, vice-preşedintele Academiei 
Române. 

Condamnarea unui deputat român din Ungaria. 

Judecătoria de ocol din Arad a condamnat pe d-l I. Rusu Şi- 
rianul, deputat român în camera ungară, la o amendă de 400 
coroane sau 20 zile de închisoare, în caz de neplată, pentru ti- 
părirea în Bucureşti a unei cărţi cu subiectul «Românii din sta- 
tul ungar», pe care n'a trimes-o guvernului maghiar. 

Greu este pe lumea asta să spui adevărul! 

Intruniri româneşti în Ungaria. 

La Lugoş în Unparia, s'a ţinut la 5 Noemvrie o mare întru- 
mire, la care au luat parte deputaţii români din Camera ma- 
ghiară și un număr însemnat de Români. 

Deputaţii Mihaly, Suciu, Vlad, Pop, Rusu, Novac şi Damian au 
ţinut cuvântări cari au mers la inimă ascultătorilor. Adunarea 
a votat la sfârșitul şedinţei o moţiune prin care cere înlăturarea 
ordonanţelor privitoare la împiedecarea limbei românești în 
şcoale, precum şi votul universal pentru toţi cetăţenii majori. 

Altă întrunire s'a ţinut la Baziaș, unde s'a votat iarăşi o mo- 
țiune privitoare la votul universal. 

Românii din Ungaria luptă cu curaj pentru sfânta lor cauză 
naţională și bine fac! 

Sporirea învăţătorilor în Bulgaria. 

Printr’o hotărire a Ministerului Instrucțiunii publice din Bul- 
garia, numărul învăţătorilor va fi sporit anul acesta cu 300. 

Bulgarii văd cu dreptate în înmulţirea şcoalelor primare ri- 
dicarea poporului. 

O bibliotecă românească în Arabia. 
Intr'o călătorie prin Arabia, d-l T. Burada, profesor la Con- 

servatorul de muzică dela Iaşi, a descoperit la mânăstirea Sf. 
Sava din apropierea Mării Moarte o bibliotecă românească. 

Această bibliotecă este aşezată într'un turn foarte înalt şi-ţi 
trebue să urci vre-o 382 de trepte până la ea. Cuprinde foarte 
multe cărţi românești de prin anul 1.600 şi chiar de mai înainte. 

Nu se cunoaşte din ce împrejurări biblioteca a ajuns tocmai 
în aceă mânăstire. 

Aşteptăm însă ca dl Burada să serie mai pre larg asupra ei, 
spre a vedea cât este de prețioasă. 


Adunare de deputaţi în Muntenegru. 


Principele Nicolae al micului stat Muntenegru a dat o procla- 
maţie în care oriîndueşte să se facă alegere de deputaţi (parlament). 

Adunarea deputaţilor va fi chemată pentru ziua de 6 Decem- 
vrie viitor, adică de ziua principelui. Fără turburări ca cele 
din Rusia, Principele dă de bună voie drepturi poporului său 
în conducerea trebilor statului. 

Numai Turcia va mai rămâne înapoi în această privinţă, căci 
acolo capul statului stăpâneşte ţara după bunul său plac. 


D 


r 


ERSAN ISC 
GE 


In ziua de 13 Octomvrie, d-l Ion Kalinderu Administratorul 
Domeniilor Coroanei a inspectat Domeniul Cocioc, însoţit de d-l 
Er. Medianu. A cercetat lucrările noi ce se fac pentru înfrumu- 
seţarea și trebuinţa Domeniului rămânând satisfăcut. 

A vizitat școala din Brătuleşti de sub diriginţa d-lui Al. Ti- 
motescu unde a făcut diferite întrebări şeolarilor și rămânând 
mulţumit le-a dăruit mai multe cărţi folositoare; iar soţiei diri- 
gintelui şi invăţătoarei dela divizia I-a le-a dăruit câte o rochie. 


Bibliografii 


A apărut în Biblioteca pentru toți No. 232—233, Ernani, de V. Hugo 
dramă în 5 acte, traducere în versuri de Haralamb Lecca, prețul 0,60 
bani. Editura Librăriei Leon -llealey, Bucureşti. 

În aceste două numere ale Bibliotecei pentru toţi, d-l Lecca á tipărit 
traducerea — făcută şi representată la Teatrul Naţional înec din 1898 — 
a dramei lui Victor Hugo, Errani. , 

* 


* * 

A apărut No. 11 din revista JUNIMEA LITERARĂ cu următorul su- 
mar : Basmul iubirei (versuri), B. Lucescu; O hotărire, schiţă, Liviu 
Marian; Voina, baladă populară, S. Fl. Marian; Cum scriu străinii des- 
pre noi. George Tofan; Toamna târzie (versuri), S. Beuca Costineanu; 
Mă întreabă (versuri), Roticai; Octavian Goga. V. M.; Dâri de seamă, 
cronică, G. Codreanu şi I 1. Nistor; Notiţe bibliogratice, Nr. 


Redacţia şi administraţia: Suceava (Bucovina), strada Sturza No. 655. 
gë zg gg zë zë zë zë zë gp zë zë Gë zë zg zë zë zë zë zë zë zë zë +... 


La un examen de muzică. 
-— Spune-mi, te rog, câte note sunt în muzică? 


— Păi, să vedeţi... depinde de lungimea bucății. Dacă e mai 


lungă, sunt note mai multe! 
teH H HHM 

D-l T. Leulescu, dirigintele şcoalei din com. Dobroteasa, jud. Olt, în 
numele sătenilor aduce mulţumiri d-lui Ion Tărtășescu, mare proprie- 
tar local, care cu prilejul înființării băncei populare «Infrățirea: în 
această comună, ne-au ajutat mult, atăt material cât și moral, cumpâ- 
rând toate imprimatele şi registrele băncii cu spesele d-sale proprii. 
Tot d-sa a avut bunavoinţă ca să doneze şcoalei cu acte în regulă %, H a. 
pământ peutru gradina şcolară. De asemenea aduc mulțumiri d-lui G. 
Olănescu, D. Ceauşescu, N. Andreescu, Stan Barbu, Anghel Bacşiș şi 
factorul Ştefan Diaconu, pentru binevoitorul concurs ce-l au din par- 
tea d-lor, când e vorba a face ceva bun. 


d, ebe 


In ziua de 12 Noemwrie 1905, ora 101. a. m., se va ţine la Eforie, li- 
citaţie publică cu oferte închise, pentru închirierea pe termen de3 ani, 
cu începere dela 26 Octomvrie 1905, a următoarelor imobile din Bucu- 
Test şi anume: 

i) Prăvălia No. 7 din Palatul Băilor Eforiei, de pe Bulevardul Elisa- 
bela, garanţie provizorie lei 800 

2) Apartamentul din fund, din imobilul Eforiei din strada Labirint 76, 
din Capital, garanţie provizorie lei 75. e 

Supra oferte nu se primesc. 

+ 
% D 

In ziua de 29 Noemvrie 1905, ora 10!/, a. m., pentru arendarea mun- 
ților Negrașu, Fundurile, Ziliştea, Treisteni, Podurile Saşilor, Podul 
Cioarei, Valea Cerbului din judeţul Prahova şi Muntele Doamnele din 
jud. Dâmbovița pe period de 10 şi 15 ani, cu începere dela 23 Apri- 
lie 1906. Garanţie provizorie lei 3.000. 

Supra oferte nu se primesc. 

Condiţiunile speciale, precum și orice informaţiuni, se pot luă la Ser- 
viciul Bunurilor Eforiei, în zilele şi orele de lucru. 


Mâncătorii de pământ. 

Locuitorii din ţinuturile de pe lângă râul Orenoc din Ame- 
rica de Sud au un pământ foarte puţin roditor, mai ales pentru 
puţina lor pricepere într'ale agriculturii. Fiind foarte des foa- 
mete pe-acolo, fiindcă pământul nu le dă altă hrană, ei s'au ho- 
tărât să mănânce «pământ». Fac turtişoare de pământ, le coc la 
foc şi... se mulțumesc cu asta. Câte odată prăjesc aceste «plăcinte 
într'un fel de untdelemn și atunci au o mâncare de... lux 

La ce nu sileşte nevoia pe om!.. 

Do det E gt Et Pe Er Et E d E gë gr 

Pentru friguri. — O litră de vin alb şi ca o nucă ți- 
pirig pisat, le amesteci şi bei vinul tocmai în mo- 
mentul când te prinde îrigurile. 


Pentru bube dulci — Se ia rămășiţa dela cafeaua ce-o 
bei (trânjii), o amesteci cu untdelemn, speli copi- 
lul/bine cu apă călduţă la bube și-l ungi seara. 
DDP Dee bo vr DD DD 0050094090 DOD DDD 

„STEAUA 

Societatea «Steaua» ar > de scop a lucră pentru 
întinderea învăţăturii în popor, prin tipărirea și 
răspândirea de scrieri şi publicaţii morale, pa- 
triotice şi de folos practic, și pentru împiedeca. 
rea, prin toate mijloacele legiuite, a răspândirii 
de scrieri şi publicaţii imorale, sau cu tendinţe 


contrarii statului şi ideii naţionale române. 

Cotizaţia este de cel puţin doz let pe an, iar pentru învăţători 
preoti rurali şi săteni, de cel puţin un leu pe an. Fie-care mem- 

ru este îndatorat en, în cel d'întâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, București, 

Comitetul: Președinte, loan Kalinderu, Președintele Academiei Ro- 
mâne.— Vice-preşedinte, Sara Somănescu, mare proprietar, fost senator.— 
Administrator şi casier, Spiru C. Haret, fost Ministru, profesor uni 
versitar. — Secretar, Const. Banu, profesor secundar, fost inspector şco- 
lar. — Membrii: Petre Gârhoviceana, fost Administrator al Casei Sf. 
Biserici Autocefale Orlodoze Române, profesor la Seminarul Central 
și director al Şc. Normale a Societății pentru învățătura poporului 
român: i. Dimitrescu Procopie, fost senator, fost Primar al Capitalei, M., 
Vlădescu, Minisiru, profesor universitar; Crista S. Negoescu, admini- 
strator al Casei Şcoalelor, profesor secundar; Dim, Cecropid, institutor. — 
Cenzori, Const, Alimânesteanu, inginer de mine; Preotul econom Const. 
ionescu, profesor secundar., Const. Alexandeescn, institutor. 


Tur TS zeg e 


Membri înscriși şi cotizațiuni plătite (urmare). 


Haret C. Spiru, fost ministru, profesor universitar (București), 60 lei; 
D. Constantinescu-Sineşti (Giuleşti: Vâlcea), 1 leu; Gherasim Grozescu, 
institutor (Bucureşti), 2 lei; Lucia Gher, (Grozescu, inetitutoare (Bucu- 
reşti), 2 lei; Petrescu Th. Alex. (Bucureşti), 2 lei; Paulina Elinescu, in- 
stitutoare (Bucureşti), 2 lei: Boiu Olimpiu (Mălini-Suceava), 8 lei; Stret, 
Colţescu (Mălini-Suceava), 5 lei; A. Precup (Mălini-Suceava), 5 lei; Gh. 
Iordăchescu (Mâlini-Suceava), 3 lei; Dumitru Vasiliu (Mălini-Suceava), 
2 lei; N. Lovinescu (Mâlini-Suceava), 4 lei; D-tru Marin (Mălini-Suceava), 
1 leu; Ioniţă Barbu (Mălini-Suceava), 1 leu; Mihalache Sandu (Mălini- 
Suceava), 1 leu; N. Mitocariu (Mălini-Suceava), 1 leu; Ilie David (Mălini- 
Suceava) 1 leu; N. Marian (Mâlini-Suceava), 1 leu; Gh. C. Ioachim (Mă- 
lini-Suceava), 4 lei; I. Dolejan (Mâlini-Sueeava), 2 lei; D. Teodorescu 
Mălini-Suceava), 2 lei; Pavel Prachine (Mălini-Suceava), 4 lei; Alb Pebu 
(Mălini-Suceava), 4 lei; Nicolae A. Gheorghiești (Măleni-Suceava) 2 lei ; 
Salomon Em. (Măleni-Suceava), 2 lei; Stamatie Alex. (Măleni-Suceava)- 
1 leu; Ioan Taslăvanu (Mălini-Suceava), 2 lei; Gav. Creţu (Mălini-Su; 
ceava), 1 leu; Gh. Leonte (Malini Suge aa) 2 lei; E. Dumierescu (Mă- 
lini-Suceava), 2 lei; Petre I. Petrescu, învăţător: (Jud. Ialomiţa), 1 leu, 
De Ene, geandarm (Jud. Ialomiţa), 1 leu; Gh. Aliman, revizor de vite 
(Jud. Ialomiţa), 1 leu; Moscu Gh Mihăilescu, învăţător (Jud. Ialomiţa), 
1 leu; D-tru Dinescu (Jud. Ialomiţa), 1 leu ; Gh. Grigore (Jud. Ialomiţa). 
1 leu; ©. I. Ionescu, învăţător (Jud. Ialomiţa), 1 leu; Pr. G. Popescu 
(Jud. Ialomiţa), 1 leu; Radu C. Duţuleseu (Jud. Ialomiţa). 1 leu; Cos- 
tache Popescu (Jud. Ialomiţa), 1 leu; Gh. Rădulescu (Jud. Ialomiţa), 1 
eu; Costică I. C. Roşca (Jud. Ialomiţa), 1 leu. 

Numărul membrilor înscrişi cu începerea anului 1905 şi până în pre- 
zent este de 1.290; iar veniturile societăţii, totîn acest timp, sunt de 
3.910 lei și 30 de bani. 


(Va urmă în numărul viitor), 


=== 


` 


www.dacoromanica.ro 


